خزینه و مالیه ناظیری برات آلبایراک حکومتین اؤلکه ایقتیصادیاتینی، میللتین ریفاهینی و میللی پولونو هدف گؤتورن حمله‌لرین قارشی‌سینی آلدیغینی سؤیله‌دی.
ناظیر آلبایراک بورسا شهرینده تیجارت و صنایع اتاغی‌نین ییغینجاغیندا ائتدیگی چیخیشدا دئییب کی، بو یئنی جمهور باشقانلیغی سیستمینه اساس‌لانان سرعت‌لی، گوج‌لو آکتیو قرار آلما مکانیزم‌لریله قارشی حمله‌لره مانع اولوندو. اؤلکه ایقتیصادیاتینی، میللتین ریفاهینی و میللی پولو هدف گؤتورن حمله‌لره قارشی 2 آیلیق بو پروسه اؤلکه‌میزه بؤیوک تجربه قازاندیردی و بو مودت عرضینده ایقتیصادیاتیمیزداکی تأثیرلری بیربه بیر آرا‌دان قالدیرماغا باشلادیق و بو پروسه داوام ائدیر.
آوقوست، سپتامبر، اکتبر آیلارینا اولان رقم‌لره نظر سالدیقدا جاری آچیغین سرعتله ائندیگی‌نین موشاهیده ائدیلدیگینی بیلدیرن آلبایراک "جاری آچیق ایله علاقه‌لی ایلک تخمین‌لره گؤره بو، 40 میلیارد دو‌لارین آشاغی‌سینا دوشه‌جک. بئله داوام ائتسه ایلین آخیریندا جاری بالانس گؤزلنیلمه‌ین سویه‌ده اولا‌جاق. مثبت یولدا ایرلیلدیگیمیزی سؤیله‌مک ایستییرم" دئیه قئید ائدیب.
